ਕਾਂਗਰਸ ਰਾਜ 'ਤੇ ਗ਼ਲਤ ਹੈ ਨਰਿੰਦਰ ਮੋਦੀ ਅਤੇ ਭਾਜਪਾ ਦਾ ਗਣਿਤ? : 

ਫੈਕਟ ਚੈੱਕ

ਆਪਣੇ ਭਾਸ਼ਣ ਵਿੱਚ ਮੋਦੀ ਨੇ ਕਾਂਗਰਸ 'ਤੇ ਹਮਲਾ ਕਰਨ ਲਈ ੫੫ ਮਹੀਨਿਆਂ ਦੀ ''ਕੌਮੀ ਸੇਵਾ" ਦੀ ਤੁਲਨਾ "ਕਾਂਗਰਸ ਦੇ ੫੫ਸਾਲਾਂ ਦੇ ਸੱਤਾ ਸੁੱਖ" ਨਾਲ ਕੀਤੀ।

੨੦੧੪ ਦੀਆਂ ਲੋਕ ਸਭਾ ਚੋਣਾਂ ਤੋਂ ਪਹਿਲਾਂ ਆਪਣੀਆਂ ਰੈਲੀਆਂ ਵਿੱਚ ਉਹ ਕਾਂਗਰਸ 'ਤੇ ਹਮਲਾ ਕਰਦੇ ਹੋਏ ਕਹਿੰਦੇ ਸਨ, "ਤੁਸੀਂ ਕਾਂਗਰਸ ਨੂੰ ੬੦ ਸਾਲ ਦਿੱਤੇ ਤੇ ਉਨ੍ਹਾਂ ਨੇ ਤੁਹਾਨੂੰ ਕੁਸ਼ਾਸਨ ਦਿੱਤਾ। ਇਹ ਸਭ ਠੀਕ ਕਰਨ ਲਈ ਮੈਨੂੰ ੬੦ ਮਹੀਨੇ ਦਿਓ।"

ਸਾਲ ੨੦੧੬ ਦੌਰਾਨ ਲੋਕ ਸਭਾ ਵਿੱਚ ਦਿੱਤੇ ਆਪਣੇ ਇੱਕ ਹੋਰ ਭਾਸ਼ਣ ਵਿੱਚ ਉਨ੍ਹਾਂ ਕਿਹਾ ਸੀ, "ਜੇ ਕਾਂਗਰਸ ਨੇ ੬੦ ਸਾਲਾਂ ਵਿੱਚ ਗ਼ਰੀਬਾਂ ਦੀ ਮਦਦ ਕੀਤੀ ਹੁੰਦੀ, ਤਾਂ ਗ਼ਰੀਬਾਂ ਨੂੰ ਹਾਲੇ ਤੱਕ ਮੁਸ਼ਕਿਲਾਂ ਦਾ ਸਾਹਮਣਾ ਨਾ ਕਰਨਾ ਪੈਂਦਾ। ਅਸੀਂ ਸੱਠਾਂ ਸਾਲਾਂ ਦੇ ਕੁਸ਼ਾਸਨ ਨੂੰ ਨਜ਼ਰ ਅੰਦਾਜ਼ ਨਹੀਂ ਕਰ ਸਕਦੇ।"

ਇਹ ਵੀ ਪੜ੍ਹੋ:

ਸਾਲ ੨੦੧੪  ਵਿੱਚ ਨਰਿੰਦਰ ਮੋਦੀ ਨੇ ਕਿਹਾ ਸੀ ਕਿ ਕਾਂਗਰਸ ਨੇ ੬੦ ਸਾਲ ਤੱਕ ਰਾਜ ਕੀਤਾ ਹੈ।
ਇੰਝ ਲਗਦਾ ਹੈ ਜਿਵੇਂ ਪ੍ਰਧਾਨ ਮੰਤਰੀ ਲਈ ਕਾਂਗਰਸ ਦੀਆਂ ਸਰਕਾਰਾਂ ਦਾ ਸਮਾਂ ਬਦਲਦਾ ਰਹਿੰਦਾ ਹੈ। ਭਾਜਪਾ ਦੇ ਹੋਰ ਆਗੂ ਵੀ ਇਸ ਬਾਰੇ ਉਲਝੇ ਹੋਏ ਲਗਦੇ ਹਨ।
ਸਾਲ ੨੦੧੪  ਵਿੱਚ ਮੋਦੀ ਨੇ ਇੱਕ ਟਵੀਟ ਕਰਕੇ ਕਿਹਾ ਸੀ ਕਿ ਕਾਂਗਰਸ ਨੇ ੬੦ ਸਾਲ ਦੇਸ 'ਤੇ ਰਾਜ ਕੀਤਾ।
ਮੋਦੀ ਹੀ ਨਹੀਂ ਭਾਜਪਾ ਦੇ ਵੱਡੇ ਲੀਡਰਾਂ ਸਮੇਤ ਅਮਿਤ ਸ਼ਾਹ ਵੀ ਕਹਿ ਚੁੱਕੇ ਹਨ ਕਾਂਗਰਸ ਨੇ ਦੇਸ ਉੱਤੇ ੭੦ ਸਾਲ ਤੱਕ ਰਾਜ ਕੀਤਾ ਹੈ। 
ਸਾਡੀ ਖੋਜ ਵਿੱਚ ਸਾਹਮਣੇ ਆਇਆ ਕਿ ਕਾਂਗਰਸ ਕੁੱਲ ੫੪ ਸਾਲ ੪ ਮਹੀਨੇ ਸਰਕਾਰ ਵਿੱਚ ਰਹੀ।

ਜੇ ਕਾਂਗਰਸ ਦੇ  ੨ ਸਾਲ ੧੦ ਮਹਿਨਿਆਂ ਦੇ ਸਿੱਧੇ ਰਾਜ ਨੂੰ ਜੋੜਿਆ ਜਾਵੇ ਤਾਂ  ਇਹ ਸਮਾਂ ੫੬ ਸਾਲ  ੨ ਮਹੀਨੇ ਬਣਦਾ ਹੈ।

ਕਾਂਗਰਸ ਦਾ ਸਿੱਧਾ ਤੇ ਅਸਿੱਧਾ ਰਾਜ।

ਚੌਧਰੀ ਚਰਨ ਸਿੰਘ, ੧੯੭੯ ਵਿੱਚ ੧੭੦ ਦਿਨਾਂ ਦੇ ਛੋਟੇ ਜਿਹੇ ਸਮੇਂ ਲਈ ਪ੍ਰਧਾਨ ਮੰਤਰੀ ਰਹੇ। ਉਨ੍ਹਾਂ ਤੋਂ ਬਾਅਦ ੧੯੮੦ ਵਿੱਚ ਇੰਦਰਾ ਗਾਂਧੀ ਦੀ ਅਗਵਾਈ ਵਾਲੀ ਕਾਂਗਰਸ ਸਰਕਾਰ ਆ ਗਈ।
ਕਾਂਗਰਸੀ ਹਮਾਇਤ ਸਰਕਾਰ ਰਹੀ, ਜੋ ਨਵੰਬਰ ੧੯੯੦ ਵਿੱਚ ਬਣੀ ਤੇ ੭ ਮਹੀਨੇ ਚੱਲੀ। ਇਹ ਸਮਾਜਵਾਦੀ ਜਨਤਾ ਪਾਰਟੀ ਦੀ ਸਰਕਾਰ ਸੀ ਜਿਸ ਦੇ ਪ੍ਰਧਾਨ ਮੰਤਰੀ ਚੰਦਰ ਸ਼ੇਖ਼ਰ ਸਨ।

ਇਸ ਤੋਂ ਬਾਅਦ ੧੩ ਪਾਰਟੀਆਂ ਦੇ ਗੱਠਜੋੜ ਸੰਯੁਕਤ ਮੋਰਚੇ ਵਾਲੀ ਸਰਕਾਰ ੧੯੯੬ ਵਿੱਚ ਇੱਕ ਅਲਪ-ਮਤ ਵਾਲੀ ਸਰਕਾਰ ਕਾਂਗਰਸੀ ਹਮਾਇਤ ਨਾਲ ਬਣੀ। ਹਾਲਾਂਕਿ ਨਵੰਬਰ ੧੯੯੭ ਵਿੱਚ ਕਾਂਗਰਸ ਨੇ ਹਮਾਇਤ ਵਾਪਸ ਲੈ ਲਈ ਜਿਸ ਕਾਰਨ ਫਰਵਰੀ ੧੯੯੮ ਵਿੱਚ ਆਮ ਚੋਣਾਂ ਹੋਣੀਆਂ ਸਨ।

ਮੱਧ ਵਰਤੀ ਚੋਣਾਂ ਟਾਲਣ ਲਈ ਕਾਂਗਰਸ ਨੇ ਇੰਦਰ ਕੁਮਾਰ ਗੁਜਰਾਲ ਦੀ ਅਗਵਾਈ ਵਾਲੀ ਸੰਯੁਕਤ ਮੋਰਚੇ ਦੀ ਸਰਕਾਰ ਨੂੰ ਹਮਾਇਤ ਦੇ ਦਿੱਤੀ ਜੋ ਕਿ ੧੦ ਮਹੀਨੇ ਤੱਕ ਚੱਲੀ।

(ਬੀਬੀਸੀ ਪੰਜਾਬੀ।)
2019 ਦੀਆਂ ਲੋਕ ਸਭਾ ਚੋਣਾਂ ਤੋਂ ਪਹਿਲਾਂ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੇ 16ਵੀਂ ਲੋਕ ਸਭਾ ਵਿੱਚ ਆਪਣਾ ਆਖ਼ਰੀ ਭਾਸ਼ਣ ਦਿੱਤਾ।